Þetta er stórslys fyrir Evrópuráðið en stórsigur fyrir Rússa í utanríkismálum segir Stiglmayer . Alexandra Stiglmayer , sérfræðingur við hugveituna European Stability Initiative í Berlín , sem fylgist með gangi mála innan Evrópuráðsins , birtir úttekt á EUobserver-vefsíðunni fimmtudaginn 27. júní þar sem hún fjallar um endurkomu rússneskra þingmanna á Evrópuráðsþingið . Í stuttu máli telur hún mikið óheillaverk hafa verið unnið með því að „ færa Evrópuráðið Rússum “ eins og hún orðar það . Þetta sé gert þrátt fyrir nýlegar árásir þeirra á sjúkrahús í Sýrlandi , undirróðursstarfsemi í ESB-þingkosningunum í maí og þá staðreynd að hollenskir saksóknarar hafi ákært þrjá Rússa og einn Úkraínumann fyrir að myrða 298 manns með því að granda farþegavélinni MH 17 yfir Úkraínu árið 2014 . Þetta er stórslys fyrir Evrópuráðið en stórsigur fyrir Rússa í utanríkismálum segir Stiglmayer . Nú láti þeir einfaldlega alla gagnrýni á brot þeirra gegn mannréttindum og réttarríkinu sem vind um eyru þjóta . Þá sé líklegt að þeir slái skjaldborg um bandamenn sína innan ráðsins sem beita pyntingum , fangelsa stjórnarandstæðinga og stunda kosningasvindl . Höfuðstöðvar Evrópuráðsins í Strassborg . Þeir muni krefjast að ríkt tillit sé tekið til sín við allar ákvarðanir um forystu við stjórn Evrópuráðsins . Fyrr á árinu hafi Rússar komið í veg fyrir að Andrius Kubilius , fyrrv. forsætisráðherra Litháens , byði sig fram sem framkvæmdastjóri Evrópuráðsins . Miðvikudaginn 26. júní var Marija Pejcinovic , utanríkisráðherra Króatíu , kjörin í embættið . Rússar voru sviptir atkvæðisrétti á Evrópuráðsþinginu eftir innlimun þeirra á Krímskaga vorið 2014 og hernaðarbrölt þeirra gegn Úkraínumönnum . Árið 2016 sögðust þeir ekki taka þátt í þingstörfunum að nýju nema afmáð yrðu í eitt skipti fyrir öll ákvæði sem heimila að svipta þingmenn eins ríkis atkvæðisrétti á þinginu í Strassborg . Árið 2017 hættu Rússar að greiða árgjald til Evrópuráðsins , 33 milljónir evra , 7% af fjárlögum Evrópuráðsins . Árið 2018 sögðust Rússar ætla að hverfa úr ráðinu yrði ekki farið að kröfum þeirra . Vegna þessara hótana tóku Thorbjörn Jagland , fráfarandi framkvæmdastjóri Evrópuráðsins , og ríkisstjórnir Þýskalands og Frakklands að leita leiða til að blíðka Rússa . Í október 2018 kynntu þeir sem vildu hafa Rússa góða það sem Stiglmayer kallar „ gallað lögfræðiálit “ þar sem tekið var undir það sjónarmið Rússa að það væri í andstöðu við stofnskrá Evrópuráðsins að Evrópuráðsþingið hefði vald til að svipta þingmenn atkvæðisrétti . Ákvæði um þetta höfðu verið í gildi frá árinu 1985 og enginn dregið réttmæti þeirra í efa . Jagland gagnrýndi þingið fyrir framgönguna gegn Rússum , hún hefði ekki breytt neinu um afstöðu Rússa til Krímskaga eða stöðu mannréttinda innan Rússlands , hún hefði hins vegar valdið stórvandræðum innan Evrópuráðsins ! Eftir að Evrópuráðsþingið hafði samþykkt endurkomu Rússa sendi Memorial , ein virtustu sjálfstæðu mannréttindasamtök Rússlands , frá sér yfirlýsingu þar sem ákvörðun þingsins er gagnrýnd , einhliða ívilnanir í garð Rússa án þess að þeir breyti afstöðu sinni á nokkurn hátt hafi óhjákvæmilega í för með sér hörmulegar afleiðingar innan þeirra alþjóðastofnana sem gæta eigi mannréttinda . Ákvarðanir þingsins muni því valda Rússum skaða þegar fram líði stundir . Stiglmayer tekur undir þetta mat Memorial . Hún segir að uppgjöfin gagnvart Rússum valdi því að Evrópuráðið verði í raun marklaust á sama tíma og það sé í tísku að gera athugasemdir við hvernig staðið er að vernd mannréttinda eða sjálfstæði dómstóla . „ Evrópsk lýðræðisríki hafa aldrei haft meiri þörf fyrir öflugar mannréttindastonfanir en núna . Þetta krefst þess að þau losi sig við þau aðildarríki sem brjóta grundvallaratriði þeirra . Nú hafa þau leikfang kúgunarríkja í höndunum , “ segir Alexandra Stiglmayer í lok greinar sinnar .